شتا

الشتا هي شكل من اشكال قطرات الما اللي كاتطيح من السحاب فالسما. كاينين ثلاثة انواع ديال الشتا: الشتا التصاعدية، اللي كتوقع بسباب تقلص الهوا الرطب القريب من سطح الارض؛ الشتا التضاريسية، اللي كتحدث بسباب ملاقية الرياح الرطبة اللي جايه من البحر بمناطق مرتفعة؛ والشتا الاعصارية، اللي كتكون بسباب ملاقية رياح مختالفة فدرجة الحرارة والرطوبة ديالها. الشتا مهمة بزاف فالحياة، حيث بلا الشتا الارض كتموت، واللي كايعيشو عليها جميع الكائنات الحية. طبيعة ديال الشتا. تتشكل قطرات الشتا ملي كيتجمعو قطيرات الما الصغيرة فلغيام، اولا ملي كيذوبو اشكال التساقط بحال الجليد، الشتا الثلجية و التبروري. الشتا كاتصب ف معظم مناطق العالم، و كيتساقط ف المناطق المدارية على شكل شتا، اما ف القارة المتجمدة الجنوبية و بعض الاماكن لخرة ف العالم، كيكون التساقط ثلج. قطرات الشتا كتختالف ف الحجم ديالها بشكل كبير، و كيتفاوتو ف سرعة السقوط ديالهم. القطر ديال القطرة كيترواح ما بين 0، 5 و 6، 4 ملم، والقطرة الكبيرة هي الاسرع ف السقوط. ف مستوى سطح البحر، كيصل سرعة سقوط قطرة الشتا اللي قطرها 5 ملم تال جوايه تسعة ميترو ف الثانية (9م/ث). اما الرذاذ، اللي كيكون مكون من قطيرات صغيرة قطرها قل من 0، 5 ملم، فا سرعة السقوط ديال الوحدة منها كتوصل ل 2. 1 م/ث اولا قل من هادشي بسباب مقاومة الهوا. شكل قطرة الشتا كيعتامد على الحجم ديالها؛ قطرة الشتا اللي قطرها قل من 1 ملم كتكون على شكل كورة، و معظم القطرات الكبيرة كيتفلطحو ملي يسقطو. اما الجليد فا كيجي ب اشكال بلارية مختالفة. دور ديال الشتا. الشتا ضرورية للحياة، حيث بلي كتوفّر الما للانسان، الحيوان و النبات. و كتلاحظ بلي الحياة كتكون علاين منعادمة ف المناطق اللي كتعاني من قلة الما اولا قلة الشتا. الشتا كتساعد على منع فقدان التربة السطحية القيمة حيث كتوقف العواصف الرملية. و كتمكن الشتا من تنقية الهوا من الغبار و الملوثات الكيميائية. ولكن الشتا ممكن تكون ضارة شي مرات، بحال ظاهرة الشتا الحمضية، اللي كتتكون ملي كتتفاعل الرطوبة مع اكاسيد النيتروجين و ثاني اكسيد الكبريت. هاد المواد الكيميائية كتنفث من المركبات، المصانع و محطات توليد الطاقة. الشتا الحمضية كتلوّث مياه الضايات و الجداول و كتشكل خطر على الحياة المائية. كتلوث ايضاً الحقول و كتسبب ف خسران المحاصيل، الاشجار و التربة. و زيادة على هادشي، كثرة الشتا تقدر تخلق اضطراب ف لاتصالات، تسبب ف الفيضانات، تدمر الممتلكات و تسرع فقدان التربة السطحية. قياس ديال الشتا. الشتا كتقاص ب ب زاف ديال الطرق: الُممطار هو الاكثر شيوعاً، وهو عبارة على اسطوانة فيها انبوب ضيق متصل بقمع فالاعلى. ملي كاتصب الشتا ف القمع، كتجري ف الانبوب باش توصل للموضع اللي كيتعبر فيه الكمية بتخدام مخبار اولا دورق مدرج خاص. كايتستعمل ريزو من المماطير باش يعبرو كمية التساقط ف اقليم معين، و كايتحطو المماطير ف الفصل الشتوي اولا لفازݣ بحيث تكون متباعدة ب جوايه 15 كم. اما ف الفصل الناشف، ف كايتحطو المماطير بشكل متقارب، حيت يقدرو يطراو زخات خفيفة من الشتا ف مناطق ضيقة. و عادة ما كيتستعملو المماطير على مستوى الارض. وكتتمثل كمية الشتا السنوية ديال منطقة ما في مجموع الكمية اللي تجمعات من الشتا خلال السنة. كاينين بعض الاجهزة اللي كيقيسو غزارة الشتا، وهادو كيمثلوا معدل التساقط ففترة محدودة، وعادة كتكون ساعة وحدة من النهار. ويمكن استعمال الممطار ديال الميزان (مقياس الشتا الوزني) لهدف هاد القياس. هاد الجهاز كيتكون من ماعون موضوع فوق ميزان، وملي كيدخل ما الشتا ف الماعون، الوزن ديال الما كيضغط على الميزان للتحت، و هاد الحركة كاتسجل ف ؤرديناتور و كتتحول ل ارقام عندها معنى. و شي مرات، كيستعملو عولاما الارصاد الجوية رادار الطقس باش يقيسو الشتا. هاد الجهاز الالكتروني كييرسل موجات راديوية اللي كتنعكس من قطرات الشتا و كتسمى الموجات المنعكسة "الصدى"، و هاد الصدى كيبان على الشاشة كنقاط مضيئة. و شدة لبري د هاد النقاط كتشير على حجم قطرات الشتا و عددها، و ب التالي كيدل الصدى على كمية الشتا و غزارتها. و كيما بلي الرادار كايعبر الشتا اللي المقاييس العادية ماكتقدرش تعبرها بسباب تباعدها الكبير ف المناطق المختالفة. اسباب باش كطيح الشتا. النظرية اللولة. نظرية الاندماج كتقول بلي الشتا كتتكون من بخار الما ف الجو، و اللي كيتكون ملي كتسبب حرارة الشمس ف تبخر الما من المحيطات و غيرهم من المسطحات المائية. الهوا لفازݣ الدافي كيبرد ملي كيطلع لفوق، و كتقل كمية البخار اللي يقدر يهزو. درجة الحرارة اللي مايبقاش يقدر يحمّل فيها الهوا فزوݣية اضافية سميتها "نقطة الندى". اذا نزلات درجة الحرارة تحت نقطة الندى، كيبدا بخار الما يتكاثف على شكل رذاذ و يشكل لغيام. هاد التكاثف كيتجمع فـ "نويات التكاثف"، اللي هي جسيمات صغيرة جدا بحال الغبار، املاح البحار، بعض المواد الكيميائية اللي كاتخرج من المصانع وعوادم السيارات. و ملي كيبدا بخار الما يتكاثف، كتنطلق حرارة كتسخّن لغيام، و هاد التسخين كيعاون لغيام تطلع لفوق، وكيخليها تبرد اكثر. نظرية الاندماج كتفسر كيفاش كيتكونو قطرات الشتا فلغيام من هاد النوع، وحتى نظرية البلورات الثلجية. هاد النظرية كتطبق على الشتا اللي كتتكون فوق المحيطات والمناطق المدارية. ووفقاً لها، القطرات الكبيرة من الما كتنزل اسرع من القطرات الصغيرة، وهادي كتصطدم بالقطرات الاصغر وتندمج معاها. هاد العملية سميتها "الاندماج". فاذا نزلت قطرة كبيرة من الما لمسافة 1. 5 كم فالسحابة، يمكن تدمج معها مليون قطرة صغيرة. وب هاد الشكل، كيولي الوزن ديال القطرة كبير بزاف حتى مايبقاش قادر الهوا يحمّله، وكيبدا يسقط على الارض على شكل قطرات شتا. القطرات الكبيرة اللي قطرها اكثر من 6 ملم كتتحطم وتولي رذاذ، وهاد العملية كتكرر، بحيث اذا كانت السحابة كاتطلع بسرعة، كتسقط مرة خرة و كيستمر الاندماج. النظرية التانية. نظرية البلورات الثلجية كتفسر معظم مظاهر التساقط في المناطق المعتدلة. ووفقًا لها، عملية تكوين الشتا كتكون اكثر حدوثًا من ظاهرة الاندماج. عملية البلورات الثلجية كتحدث في لغيام اللي درجة حرارة الهوا فيها كتكون اقل من صفر مئوي (درجة تجمد الما). في الغالب، هاد لغيام كتكون فيها قطرات ما فائقة البرودة، اللي كاتظل في حالة سائلة وخا نزلت تحت درجة التجمد. البلورات الثلجية فهاد لغيام كتكون على شكل جسيمات مجهرية سميتها "نويات الثلج"، واللي كاتحتوي على جسيمات صغيرة جدًا من التربة اولا الرماد البركاني. البلورات الثلجية كتتكون ملي قطرات الما فائقة البرودة كيتجمدو على نويات الثلج. واذا انخفضت درجة الحرارة الى 40° م تحت الصفر اولا اقل، قطرات الما كيتجمدو بلا نويات الثلج. وفي بعض الظروف، ممكن تتشكل البلورات الثلجية مباشرة من بخار الما. فهاد الحالة، بخار الما كيترسب على النويات الجليدية بدون ما يمر من حالة السيولة. البلورات الثلجية كيكبر حجمها كلما كيتراكم بخار الما من السحابة عليها. ملي البلورات كتنزل عبر السحابة، يمكن ليها تصطدم وتنضم مع بلورات خرة اولا مع قطرات الما فائقة البرودة. فاش كيولي وزن البلورة كبير بزاف وما كيقدرش الهوا يحملها، كتسقط من السحابة. هاد البلورات كتصبح قطرات شتا اذا مرّت عبر طبقات هوائية درجة حرارتها اعلى من الصفر المئوي. الاستمطار اولا ما يسمى "تطعيم لغيام " كيستند على نظرية البلورات الثلجية. فهاد التجارب، كيديروا مواد كيميائية داخل لغيام باش تشتغل كنويات ثلجية، وهاد العملية كتساعد شي مرات على تحسين فرص تكوّن البلورات الثلجية. انواع ديال الشتا. الشتا فيها تلاتة ديال الانواع وهي: نظام الشتا. التوزيع الفصلي لكمية ديال الشتا اللي كطيح على كل اقليم من الاقاليم وهدا كيتعرف بنظام ديال الشتا وهي: النظام الاستوائي: هاد النظام كاين فالاقاليم اللي كاينة حدا خط لاستواء، بين 5 درجات شمال و 5 درجات جنوب. ف هاد المناطق، كاتصب الشتا طول العام، و السبب هو التبخر الكتير ووجود التيارات الهوائية اللي كتصعد وكثرة الزوابع. كيتراوح متوسط الشتا اللي كيسقط بين 1. 5 و2 متر ف العام. النظام السوداني: هاد النظام كاين فالمناطق بين 5 درجات و 20 درجة شمال وجنوب خط لاستواء، خصوصا ف السودان و هضبة البرازيل. الشتا كاتصب ف النهار ف الصيف، وقتما كتكون الشمس عمودية. كيتراوح متوسط الشتا فهاد المناطق جوايه نص متر فالعام. النظام الموسمي: هاد النظام كاين فالمناطق ديال جنوب شرق وشرق اسيا. كيتميز بتساقط الشتا فالصيف بحال النظام السوداني، ولكن الشتا ف هاد المنطقة كاتكون اشد غزارة. كيتراوح متوسط الشتا بين 0. 90 و 1. 10 متر فالعام، وكاين تذبذب فكمية الشتا وطول مدة تساقطو من عام لعام. النظام الصحراوي: هاد النظام كاين فالمناطق بين 18 درجة و 30 درجة شمال وجنوب خط لاستواء. الشتا فيها قليل بزاف اولا ما كاينش علاين، حيث الصحارى كاتكون ف مناطق الرياح التجارية الجافة. نظام البحر المتوسط: كاين ف غرب القارات بين 30 و 40 درجة شمال و جنوب. كاتصب فيه الشتا ففصل الشتوة، خصوصا فشهر نونبر و فبراير بسباب الرياح الغربية العكسية و الانخفاضات الجوية. كيتراوح متوسط الشتا جوايه نص متر. كيغطّي هاد النظام الدول اللي على البحر المتوسط، بحال كاليفورنيا، شيلي، جنوب غرب استراليا و افريقيا. النظام الشينوي: كاين فشرق القارات بين 30 و40 درجة شمال وجنوب. الشتا كيسقط طول العام، ولكن اكتر شي ف الصيف بسباب الرياح الموسمية، و ف الشتا كيسقط بسباب المنخفضات الجوية. كيسود هاد النظام فجنوب ووسط الشينوا، وكمان فجنوب شرق لميريكان. نظام غرب اوروپا: كاين بين 40 و60 درجة شمال وجنوب على السواحل الغربية ديال القارات، بحال غرب اوروپا وغرب امريكا الشمالية. ككاتصب الشتا طول العام بسباب الرياح الغربية اللي كتهب من البحر. كيشتد الشتا فالفصل الخريفي والشتوي بسباب الاعاصير، وكيبلغ متوسط الشتا السنوي علاينً 2 متر. النظام اللورنسي: كاين فشرق القارات بين 40 و60 درجة شمال وجنوب. سميتو تيك الفضل على حوض واد سانت لورانس فشمال شرق امريكا الشمالية. الشتا فهاد النظام كيسقطو طول العام، ولكن كيزيدو فالصيف. نظام الجهات الداخلية: كاين داخل القارات، والشتا فيه قليلة وغالبا كيسقطو فالصيف بسباب التيارات الهوائية اللي كتنشط فالفصل الحار. كاين فشرق اوروپا و السهول الوسطى ديال امريكا الشمالية. نظام الصحارى الداخلية المعتدلة: كاين فالمناطق الداخلية ديال القارات في عروض الرياح العكسية. كاين فوسط اسيا شرق بحر قزوين. ما كيسقطوش الشتا الا نادراً، الا اذا الرياح العكسية و الاعاصير وصلو ليها. الصحارى الباردة اولا الجليدية: كاين فشمال القارات فالنصف الشمالي ديال الكرة الارضية، خصوصا فالمناطق القطبية. الحرارة كتكون باردة طول العام والشتا نادر بزاف، كيسقط علاين 25 سم فالصحراوات الجليدية، فالصيف، لي كيدوم غير شهور اولا شهرين.